Αντίγραφο άδειας οδήγησης λόγω φθοράς ή αλλοίωσης
Χορήγηση Αντιγράφου Εντύπου Άδειας Οδήγησης λόγω Φθοράς ή Αλλοίωσης
Αντίγραφο Άδειας Οδήγησης λόγω αλλοίωσης
Αίτηση χορήγησης αντιγράφου εντύπου άδειας οδήγησης λόγω φθοράς ή αλλοίωσης.
Σε περίπτωση που η άδεια οδήγησης έχει λήξει, ακολουθείται η διαδικασία της ανανέωσής της χωρίς την προηγούμενη έκδοση αντιγράφου και των προβλεπομένων για αυτό (αντίγραφο) παραβόλων.
Κατάθεση από τον αιτούντα (δια ζώσης ή ταχυδρομικά)
Ο αιτών να κατέχει ισχύουσα άδεια οδήγησης.
Ο/Η ενδιαφερόμενος/η να έχει κατοικία στην περιοχή της οικείας Υπηρεσίας Μεταφορών και Επικοινωνιών της Περιφερειακής Ενότητας, στην οποία κατατίθεται η αίτηση.
Η διαδικασία αφορά στη χορήγηση αντιγράφου εντύπου άδειας οδήγησης λόγω φθοράς ή αλλοίωσης.
Ενιαίο - Αντίγραφο εντύπου Αδείας Οδήγησης για Φθορά – Αλλοίωση
Απλό φωτοαντίγραφο αστυνομικής ταυτότητας ή ισχύοντος ελληνικού διαβατηρίου, ή στρατιωτικής ταυτότητας ή ταυτότητας σωμάτων ασφαλείας.
Απλό φωτοαντίγραφο διαβατηρίου ή άλλου εγγράφου, βάσει του οποίου επιτρέπεται η είσοδός της/του στην Ελλάδα ή εγγράφου που έχει εκδώσει αρμόδια ελληνική αρχή.
Απλό φωτοαντίγραφο οποιουδήποτε ισχύοντος δημόσιου εγγράφου βάσει των κείμενων διατάξεων, εφόσον ο ενδιαφερόμενος δεν είναι Έλληνας υπήκοος, το οποίο να πιστοποιεί τη συνήθη διαμονή του ενδιαφερόμενου στην Ελλάδα.
Πρωτότυπη βεβαίωσης της σχολής ή του σχολείου, που βεβαιώνει τη σπουδαστική ή μαθητική ιδιότητα.
Μία (1) πρόσφατη φωτογραφία τύπου διαβατηρίου.
Η διαδικασία αφορά στην έκδοση εξουσιοδότησης από τον άμεσα ενδιαφερόμενο προς το πρόσωπο που εξουσιοδοτεί για να ενεργεί για λογαριασμό του, στο πλαίσιο διεκπεραίωσης υποθέσεων και μέχρι του εύρους εξουσίας που του παρέχεται. Η εξουσιοδότηση για να είναι αποδεκτή από κάθε διοικητική αρχή θα πρέπει να φέρει το γνήσιο της υπογραφής του εξουσιοδοτούντος και άμεσα ενδιαφερόμενου προσώπου, καθώς με τον τρόπο αυτό διασφαλίζεται η δήλωση της βούλησής του. Η εξουσιοδότηση εκδίδεται είτε με επίσκεψη του πολίτη σε οποιαδήποτε διοικητική αρχή ή ΚΕΠ για τη βεβαίωση του γνησίου της υπογραφής του στο κείμενο εξουσιοδότησης που επιθυμεί, είτε με τη χρήση της υπηρεσίας ηλεκτρονικής έκδοσης εξουσιοδότησης (e-exousiodotisi), μέσω της Ενιαίας Ψηφιακής Πύλης (ΕΨΠ-gov.gr) της δημόσιας διοίκησης.
Αποδεικτικό πληρωμής/ ηλεκτρονικό παράβολο. Κωδικός "3696" αξία 38,80 ευρώ Υποδομών και Μεταφορών / Άδειες Οδήγησης / Ενιαίο / Ενιαίο - Αντίγραφο εντύπου Αδείας Οδήγησης για Φθορά – Αλλοίωση".
Αντίγραφο δελτίου ταυτότητας ή ισχύοντος διαβατηρίου
Για πολίτες με ελληνική ιθαγένεια. Από τα έγγραφα αυτά πρέπει να προκύπτει η ταυτότητα του προσώπου και η ηλικία της/του. Δεν απαιτείται στην ψηφιακή διαδικασία.
Για υπηκόους τρίτης χώρας. Από τα έγγραφα αυτά πρέπει να προκύπτει η ταυτότητα του προσώπου και η ηλικία της/του. Δεν απαιτείται στην ψηφιακή διαδικασία.
Αν ο ενδιαφερόμενος αλλοδαπός υπήκοος την ημέρα κατάθεσης της αίτησης και των δικαιολογητικών έχει την ιδιότητα του σπουδαστή ή του μαθητή στην Ελλάδα, καθώς και επί έξι (6) τουλάχιστον μήνες πριν, τότε απαιτείται η κατάθεση της πρωτότυπης βεβαίωσης της σχολής ή του σχολείου, που βεβαιώνει τη σπουδαστική ή μαθητική ιδιότητα.
Ως αποδεικτικό νόμιμης εκπροσώπησης, μπορεί να προσκομιστεί επίσης και συμβολαιογραφικό πληρεξούσιο.
Όπως: Άδεια διαμονής των περιπτώσεων του άρθρου 9 του ν. 5038/2023 (Α’ 81)«Κώδικας Μετανάστευσης». - Βεβαίωση υποβολής δικαιολογητικών χορήγησης ή ανανέωσης άδειας διαμονής. - Άδεια ή τίτλος διαμονής, σε ισχύ, που εκδίδεται από αρμόδια Αστυνομική Αρχή. - Δελτίο Ταυτότητας Εθιμοτυπίας, το οποίο (σύμφωνα και με τα αναγραφόμενα στο έντυπό του) επέχει θέση άδειας παραμονής. - Ειδικό Δελτίο Ταυτότητας Ομογενούς. Το ως άνω έγγραφο, εξαιρουμένων των περιπτώσεων άδειας διαμονής προς εξυπηρέτηση του δημοσίου συμφέροντος (τύπου «Ι.1», χορηγούμενης σύμφωνα με τα οριζόμενα στην παρ. 1 του άρθρου 163 του ν. 5038/2023) και άδειας διαμονής για απασχόληση κατόπιν μετάκλησης (τύπου «Ε.4», χορηγούμενης σύμφωνα με τα οριζόμενα στο άρθρο 61 του ν. 5038/2023), απαιτείται να έχει εκδοθεί εκατό ογδόντα πέντε (185) τουλάχιστον ημέρες πριν την ημέρα υποβολής της αίτησης στην Υπηρεσία Μεταφορών και Επικοινωνιών. Είναι αποδεκτή η υποβολή με την αίτηση του ως άνω εγγράφου και πριν τη συμπλήρωση του χρονικού διαστήματος των 185 ημερών από την έκδοσή του. Στην περίπτωση αυτή, για την εκπλήρωση της απαίτησης περί πιστοποίησης της συνήθους διαμονής του ενδιαφερομένου στην Ελλάδα υποβάλλονται, πέραν του εγγράφου αυτού, τουλάχιστον δύο (2) πρόσθετα αποδεικτικά στοιχεία που να αφορούν το υπόψη κρίσιμο χρονικό διάστημα. Ενδεικτικά, δύναται να υποβάλλονται δύο (2) εκ των εξής: - Δήλωση φορολογίας εισοδήματος (έντυπο E1) για το φορολογικό έτος που προηγείται ή που ταυτίζεται με αυτό της ημερομηνίας υποβολής. - Συμφωνητικό σε ισχύ μίσθωσης κατοικίας, εξαχθέν από την ενότητα «Δηλώσεις μίσθωσης ακινήτων» της Ψηφιακής Πύλης της Ανεξάρτητης Αρχής Δημοσίων Εσόδων (myAADE), στο όνομα του αιτούντα ή μέλους της οικογένειάς του. - Έγγραφο που πιστοποιεί την κοινωνική ασφάλιση του ενδιαφερομένου. - Αποδεικτικό λήψης εκπαίδευσης των τέκνων. - Έντυπο αναγγελίας πρόσληψης, ως εξάγεται από την ψηφιακή πλατφόρμα ΕΡΓΑΝΗ (myErgani.gov.gr), που να πιστοποιεί την απασχόληση του ενδιαφερομένου. - Λογαριασμός ενέργειας ή τηλεφωνίας ή ύδρευσης.
Στην εν λόγω υπεύθυνη δήλωση ο ενδιαφερόμενος δηλώνει υπεύθυνα ότι: • Ότι έχει τη συνήθη διαμονή στην Ελλάδα ή ότι έχει την ιδιότητα του σπουδαστή ή του μαθητή, επί έξι (6) μήνες τουλάχιστον στην Ελλάδα, πριν από την ημέρα κατάθεσης της αίτησης και των δικαιολογητικών. • Τα πλήρη στοιχεία της διεύθυνσης κατοικίας του. • Τον Αριθμό Φορολογικού Μητρώου (ΑΦΜ). • Ότι δεν είναι κάτοχος άλλης άδειας οδήγησης ελληνικής ή κράτους μέλους της Ε.Ε. της Νορβηγίας, της Ισλανδίας και του Λιχτενστάιν. • Ότι επιθυμεί την αναγραφή της ομάδας αίματός του στο έντυπο της άδειας οδήγησης και συγκατατίθεται στην τήρησή της στο Αρχείο αδειών οδήγησης του Υπουργείου Υποδομών και Μεταφορών και η οποία καταχωρείται στη σελίδα 2, ως σημείο 14α, του εντύπου της άδειας οδήγησης. • Τον αριθμό της κατεχόμενης άδειας οδήγησης και της τυχούσας κατεχόμενης παλαιού τύπου ελληνικής άδειας οδήγησης μοτοσικλέτας. • Τον/τους κωδικό/ούς παραβόλου (20ψήφιος) του/των e-παραβόλου/ων. Στην περίπτωση που ο ενδιαφερόμενος δεν έχει τη συνηθής διαμονή του στην Ελλάδα και η κατοικία του βρίσκεται σε χώρα εκτός των κρατών - μελών της Ευρωπαϊκής Ένωσης, δεν δηλώνει περί συνήθους διαμονής στην Υ.Δ. Η καταχώρηση της Ομάδας Αίματος στο έντυπο της άδειας οδήγησης γίνεται εφόσον η/ο ενδιαφερόμενη/ος το επιθυμεί και την συμπληρώσει στην παρούσα.
Σύμφωνα με το υπόδειγμα στο Παράρτημα της υπ’ αρ. 18623/2372/2008 (Β’ 1697). Η αίτηση εκτύπωσης άδειας οδήγησης υπογράφεται μόνο από τον κάτοχο της άδειας οδήγησης και όχι από εξουσιοδοτημένο από τον κάτοχο πρόσωπο. Δεν απαιτείται στην ψηφιακή διαδικασία.
Εναλλακτικά, κατατίθεται "Παράβολο για την εκτύπωση εντύπου άδειας οδήγησης", κωδικός "0028" αξία τριάντα (30,00) ευρώ και "εισφορά υπερ ΤΣΑ" κωδικός "3690" αξία οκτώ ευρώ και ογδόντα λεπτά (8,80). Δεν απαιτείται η υποβολή του ανωτέρω αποδεικτικού πληρωμής, εφόσον αναγράφεται στην αίτηση ο κωδικός (20ψήφιος) του e-παραβόλου.
Για πολίτες με ιθαγένεια άλλου κράτους-μέλους της Ε.Ε. Από τα έγγραφα αυτά πρέπει να προκύπτει η ταυτότητα του προσώπου και η ηλικία της/του. Δεν απαιτείται στην ψηφιακή διαδικασία. Η αναζήτηση του αντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
Χορήγηση αντιγράφου εντύπου άδειας οδήγησης λόγω φθοράς ή αλλοίωσης
Η χορήγηση αντιγράφου λαμβάνει χώρα όταν τα στοιχεία (συμπεριλαμβανομένης και της φωτογραφίας) του εντύπου της άδειας οδήγησης δεν είναι ευκρινή, λόγω φθοράς ή αλλοίωσης που μπορεί να έχουν υποστεί. Τo ενιαίο παράβολο με κωδικό 3696 πόσου 38,80€ μπορεί να αντικατασταθεί από τα μεμονωμένα παράβολα με κωδικό 28 , 3690 ποσού 30€, 8,80€ αντίστοιχα. Αν ο ενδιαφερόμενος είναι συγχρόνως κάτοχος ισχύουσας άδειας οδήγησης μοτοσικλέτας παλαιού τύπου ή και άδειας οδήγησης μοτοποδηλάτου η οποία έχει χορηγηθεί έως 18-01-2013 από Υπηρεσίες Τροχαίας της Ελληνικής Αστυνομίας, η άδεια αυτή κατατίθεται υποχρεωτικά στην Υπηρεσία. Η άδεια αυτή ακυρώνεται, ενσωματώνεται στο νέο έντυπο της άδειας οδήγησης και τηρείται στον φάκελο του ενδιαφερόμενου. Είναι επιτρεπτή η χορήγηση αντιγράφου ισχύουσας ελληνικής άδειας οδήγησης λόγω φθοράς ή αλλοίωσης, που κατέχεται από πρόσωπο που δεν έχει πλέον τη συνήθη διαμονή του στην Ελλάδα και η κατοικία του βρίσκεται σε χώρα εκτός των κρατών - μελών της Ευρωπαϊκής Ένωσης και των κρατών Νορβηγία, Ισλανδία, Λιχτενστάιν.
Επικαιροποίηση διατάξεων της υπ ́αρ. 50984/7947/2013 υπουργικής απόφασης «Άδεια οδήγησης, εκπαίδευση και εξέταση υποψηφίων οδηγών μοτοποδηλάτων, μοτοσικλετών και αυτοκινήτων» (Β’ 3056).
Τροποποίηση της υπ’ αρ. οικ. 47563/4181/6-8-2014 (Β ́ 2254) κοινής απόφασης των Υπουργών Διοικητικής Μεταρρύθμισης και Ηλεκτρονικής Διακυβέρνησης και Υποδομών, Μεταφορών και Δικτύων με θέμα «Καθορισμός διοικητικών διαδικασιών και των αντίστοιχων εντύπων τους, που διεκπεραιώνονται και μέσω των Κέντρων Εξυπηρέτησης Πολιτών (ΚΕΠ)
Καθορισμός των αρμοδίων οργάνων για τη χορήγηση της προσωρινής άδειας οδήγησης των άρθρων 42 έως 47 του ν. 4663/2020 (Α’ 30), των προδιαγραφών του εντύπου, των αναγραφόμενων στο έντυπο πληροφοριών και της διαδικασίας χορήγησης.
Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων …την κατάργηση της οδηγίας 95/46/ΕΚ.
Εθνικό Σύστημα Ηλεκτρονικών Δημοσίων Συμβάσεων και άλλες διατάξεις, όπως ισχύει.
Άδεια οδήγησης, εκπαίδευση και εξέταση υποψηφίων οδηγών μοτοποδηλάτων, μοτοσικλετών και αυτοκινήτων, όπως ισχύει.
Όροι και διαδικασίες είσπραξης-επιστροφής για την εφαρμογή ηλεκτρονικού παράβολου, όπως ισχύει.
Προσαρμογή της ελληνικής νομοθεσίας προς την Οδηγία 2006/126/ΕΚ του Ευρωπαϊκού Κοινοβουλίου και του Συμβουλίου της 20ης Δεκεμβρίου 2006, όπως τροποποιήθηκε με τις Οδηγίες 2008/65/ΕΚ της Επιτροπής της 27ης Ιουνίου 2008, 2009/113/ΕΚ της Επιτροπής της 25ης Αυγούστου 2009 και 2011/94/ΕΕ της Επιτροπής της 28ης Νοεμβρίου 2011, όπως ισχύει.
Ανάθεση στη Διεύθυνση Διαβατηρίων του Αρχηγείου της Ελληνικής Αστυνομίας της εκτύπωσης των αδειών οδήγησης που εκδίδονται από τις Υπηρεσίες Μεταφορών και Επικοινωνιών των Νομαρχιακών Αυτοδιοικήσεων της χώρας
Ίδρυση λειτουργία και εκμετάλλευση αεροδρομίων επί υδάτινων επιφανειών, ρυθμίσεις μεταφορών και άλλες διατάξεις.
Κύρωση Κώδικα εμμέσων φόρων επί των συναλλαγών του πεδίου εφαρμογής του Κώδικα Φορολογικής Διαδικασίας, καθώς και λοιπών εμμέσων φόρων.
Μέτρα κατά της εισφοροδιαφυγής, διασφάλιση εσόδων Ι.Κ.Α. και άλλα θέματα.
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή, η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε, από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή). Η διοικητική αρχή, στην οποία υποβάλλεται η σχετική αίτηση, οφείλει να γνωστοποιήσει στον ενδιαφερόμενο την απόφασή της για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική προθεσμία.
Ο υπάλληλος της Υπηρεσίας Μεταφορών και Επικοινωνιών της οικείας Περιφερειακής Ενότητας παραλαμβάνει την αίτηση- υπεύθυνη δήλωση και τα δικαιολογητικά που υπέβαλε ο ενδιαφερόμενος απευθείας στην Υπηρεσία ή μέσω των Κέντρων Εξυπηρέτησης Πολιτών (ΚΕΠ).
Ο υπάλληλος της Υπηρεσίας Μεταφορών και Επικοινωνιών της οικείας Περιφερειακής Ενότητας παραλαμβάνει την αίτηση- υπεύθυνη δήλωση και τα δικαιολογητικά που υπέβαλε ο ενδιαφερόμενος ψηφιακά στη διαδρομή: https://drivers-vehicles.services.gov.gr.
Ο υπάλληλος της Υπηρεσίας Μεταφορών και Επικοινωνιών της οικείας Περιφερειακής Ενότητας ελέγχει την πληρότητα και την ορθότητα των δικαιολογητικών.
Ο υπάλληλος της Υπηρεσίας Μεταφορών και Επικοινωνιών της οικείας Περιφερειακής Ενότητας πρωτοκολλεί την αίτηση.
Ο υπάλληλος της Υπηρεσίας Μεταφορών και Επικοινωνιών της οικείας Περιφερειακής Ενότητας δίνει στον ενδιαφερόμενο μια Βεβαίωση Υποβολής Αιτήματος.
Γίνεται ηλεκτρονική καταχώριση στο Μητρώο Αδειών Οδήγησης.
Αποστέλλεται από την Υπηρεσία Μεταφορών και Επικοινωνιών της Π.Ε. στη Διεύθυνση Διαβατηρίων της Ελληνικής Αστυνομίας, η πληροφορία σε ηλεκτρονική μορφή, καθώς και η αίτηση εκτύπωσης, με τη φωτογραφία και την υπογραφή του ενδιαφερόμενου.
Ο ενδιαφερόμενος παραλαμβάνει αυτοπροσώπως την άδεια οδήγησης, από τη Διεύθυνση Μεταφορών και Επικοινωνιών ή από το ΚΕΠ στο οποίο έχει υποβληθεί η σχετική αίτηση. Η άδεια οδήγησης παραδίδεται, με υπογραφή, στον κάτοχό της, ο οποίος πρέπει να είναι εφοδιασμένος με το δελτίο της αστυνομικής του ταυτότητας ή με το ισχύον διαβατήριό του, καθώς και σε πρόσωπο εφοδιασμένο με οποιοδήποτε νομιμοποιητικό έγγραφο όπως, εξουσιοδότηση θεωρημένη νόμιμα για το γνήσιο της υπογραφής ή πληρεξούσιο. Επίσης, παραδίδει τη φθαρμένη ή αλλοιωμένη άδεια οδήγησης.
Σε περίπτωση που εντοπιστούν ελλείψεις, ενημερώνεται ο ενδιαφερόμενος για την ανάγκη προσκόμισης συμπληρωματικών στοιχείων.
Στο αντίγραφο της άδειας οδήγησης καταχωρίζεται ο κωδικός αριθμός 71, όπως ορίζεται στο Παράρτημα Ι του π.δ. 51/2012 (Α’ 101).
Παραλαβή φυσικής αίτησης και δικαιολογητικών
Ψηφιακή παραλαβή της αίτησης και δικαιολογητικών
Παραλαβή της Άδειας Οδήγησης και Παράδοση του Φθαρμένου ή Αλλοιωμένου Εντύπου Άδειας Οδήγησης
Υπουργείο Υποδομών και Μεταφορών- Μεταφορές- Άδειες Οδήγησης